O barrio de La Paz, situato en a parti este de Torrero, naixió a metat d'os anyos quaranta. Entre os suyos primers habitants bi heba muitos andaluces. O nombre d'o barrio se debe a lo pai don Emilio Pérez Vidal, mosen que cedió quantos terrenos en os que se construyoron casetas, que se dividían en trestallas. Dende os anyos cinquanta y dica 1978 más de cient familias chitanas pobloron a zona d'o barrio conoixida como Las Graveras, a lo norte d'o barrio chunto a la canal. Actualment se troba en ista zona o parque d'a Paz.